title: Padomes Lēmums (ES) 2019/960 (2019. gada 6. jūnijs), ar ko ieceļ divus Reģionu komitejas locekļus un divus locekļu aizstājējus, ko izvirzījusi Čehijas Republika

text:
                  12.6.2019

                  LV

                  Eiropas Savienības Oficiālais Vēstnesis

                  L 154/42

         PADOMES LĒMUMS (ES) 2019/960
         (2019. gada 6. jūnijs),
         ar ko ieceļ divus Reģionu komitejas locekļus un divus locekļu aizstājējus, ko izvirzījusi Čehijas Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Čehijas Republikas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc Adriana KRNÁČOVÁ kundzes un Petr OSVALD kunga pilnvaru termiņa beigām ir atbrīvojušās divas Reģionu komitejas locekļu vietas.

                     (3)

                     Pēc Tomáš HUDEČEK kunga pilnvaru termiņa beigām ir atbrīvojusies Reģionu komitejas locekļa aizstājēja vieta.

                     (4)

                     Pēc Jan MAREŠ kunga iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

                        a)

                        par locekļiem:

                                    —

                                       Zdeněk HŘIB kungs, Člen zastupitelstva hl. m. Prahy,

                                    —

                                       Jan MAREŠ kungs, Člen zastupitelstva statutárního města Chomutov;

                              un

                        b)

                        par locekļu aizstājējiem:

                                    —

                                       Martin DLOUHÝ kungs, Člen zastupitelstva hl. m. Prahy,

                                    —

                                       Jaroslav ZÁMEČNÍK kungs, Člen zastupitelstva statutárního města Liberec.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 6. jūnijā

                  Padomes vārdā –

                  priekšsēdētāja

               A. BIRCHALL

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Eiropas Parlamenta Lēmums (ES) 2019/991 (2019. gada 16. janvāris) par Eiropas Patvēruma atbalsta biroja 2016. finanšu gada pārskatu apstiprināšanu

text:
               18.6.2019

               LV

               Eiropas Savienības Oficiālais Vēstnesis

               L 160/23

      EIROPAS PARLAMENTA LĒMUMS (ES) 2019/991
      (2019. gada 16. janvāris)
      par Eiropas Patvēruma atbalsta biroja 2016. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Patvēruma atbalsta biroja 2016. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Patvēruma atbalsta biroja 2016. finanšu gada pārskatiem un Biroja atbildi (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2016. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2018. gada 20. februāra ieteikumu par apstiprinājumu, ko sniedz Birojam par 2016. finanšu gada budžeta izpildi (05941/2018 – C8-0087/2018),

                  —

                  ņemot vērā 2018. gada 18. aprīļa lēmumu (3) atlikt lēmuma pieņemšanu par 2016. finanšu gada budžeta izpildes apstiprināšanu, kā arī Eiropas Patvēruma atbalsta biroja izpilddirektora atbildi,

                  —

                  ņemot vērā 2018. gada 24. oktobra lēmumu (4), ar kuru Eiropas Patvēruma atbalsta biroja izpilddirektoram nesniedz apstiprinājumu par Biroja 2016. finanšu gada budžeta izpildi,

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (6), un jo īpaši tās 36. pantu,

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un IV pielikuma 5. panta 2. punkta a) apakšpunkta otro daļu,

         1.

            apstiprina Eiropas Patvēruma atbalsta biroja 2016. finanšu gada pārskatus;

         2.

            uzdod priekšsēdētājam šo lēmumu nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV C 417, 6.12.2017., 79. lpp.

         (2)  Skatīt 1. zemsvītras piezīmi.

         (3)  OV L 248, 3.10.2018., 195. lpp.

         (4)  OV L 331, 28.12.2018., 213. lpp.

         (5)  OV L 298, 26.10.2012., 1. lpp.

         (6)  OV L 132, 29.5.2010., 11. lpp.

         (7)  OV L 328, 7.12.2013., 42. lpp.


title: Padomes Lēmums (ES) 2019/1086 (2019. gada 18. jūnijs) par nostāju, kas Eiropas Savienības vārdā jāieņem Pretkorupcijas starpvalstu grupas (GRECO) plenārsēdē vai Eiropas Padomes Ministru komitejā attiecībā uz lēmumu, ar kuru Savienībai piešķir novērotāja statusu GRECO

text:
                  26.6.2019

                  LV

                  Eiropas Savienības Oficiālais Vēstnesis

                  L 171/115

         PADOMES LĒMUMS (ES) 2019/1086
         (2019. gada 18. jūnijs)
         par nostāju, kas Eiropas Savienības vārdā jāieņem Pretkorupcijas starpvalstu grupas (GRECO) plenārsēdē vai Eiropas Padomes Ministru komitejā attiecībā uz lēmumu, ar kuru Savienībai piešķir novērotāja statusu GRECO

         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 83. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Eiropas Padomes Normatīvajā rezolūcijā Nr. (93)28 par daļējiem un paplašinātiem līgumiem ir paredzēts, ka valstis, kuras nav Eiropas Padomes dalībvalstis, un starptautiskās organizācijas var kļūt par novērotājām uz tādu daļēju un paplašinātu līgumu pamata kā Līgums, ar ko izveido Pretkorupcijas starpvalstu grupu (GRECO).

                     (2)

                     2019. gada 6. jūnijā Padome pauda atbalstu Savienības novērotāja statusam GRECO un aicināja Komisiju nākt klajā ar priekšlikumu par nostāju, kas Savienības vārdā jāieņem Eiropas Padomē.

                     (3)

                     Komisija 2019. gada 6. jūnijā Eiropas Padomes ģenerālsekretāram iesniedza lūgumu par Savienības kā novērotājas dalību GRECO.

                     (4)

                     Novērotāja statusa iegūšanai ir juridiskas sekas, kas ir tikai šādas: novērotājiem ir tiesības piedalīties GRECO sanāksmēs un piekļūt visiem apspriestajiem dokumentiem; novērotājiem nav tiesību balsot, tie nav pakļauti vērtējumam un neieņem oficiālas nostājas vērtēšanas procesos, nedz arī piedalās vērtēšanas misijās. No novērotājiem netiek prasīts finansiāls ieguldījums.

                     (5)

                     Savienības kā novērotājas dalība GRECO neizslēdz tās iespējamu dalību GRECO kā pilntiesīgai dalībniecei nākotnē.

                     (6)

                     Visas Savienības dalībvalstis ir GRECO dalībnieces.

                     (7)

                     Paredzams, ka GRECO par Savienības novērotāja statusu tiks aicināta lemt GRECO 83. plenārsēdē, kas notiks Strasbūrā 2019. gada 17.–21. jūnijā, vai nākamajā GRECO plenārsēdē.

                     (8)

                     Ja minētais lēmums netiek pieņemts GRECO 83. plenārsēdē vai tās nākamajā plenārsēdē, paredzams, ka jautājums tiks nodots Eiropas Padomes Ministru komitejai un ka Ministru komiteju aicinās lemt par to, lai Savienībai piešķirtu novērotāja statusu GRECO.

                     (9)

                     Ir lietderīgi noteikt nostāju, kas Savienības vārdā ir jāieņem GRECO plenārsēdē vai, atkarībā no gadījuma, Eiropas Padomes Ministru komitejā attiecībā uz lēmuma pieņemšanu par to, ka Savienībai piešķir novērotāja statusu GRECO.

                     (10)

                     Šis lēmums ir saskaņā ar lojālas sadarbības principu.

                     (11)

                     Šis lēmums ir saskaņā ar pilnvaru piešķiršanas principu un neskar kompetenču sadalījumu starp Savienību un tās dalībvalstīm.

                     (12)

                     Saskaņā ar 1. un 2. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā un piemērošanā, un tām šis lēmums nav saistošs un nav jāpiemēro.

                     (13)

                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem attiecībā uz lēmumu, ar kuru Savienībai piešķir novērotāja statusu Pretkorupcijas starpvalstu grupā (GRECO), ir šāda:

                        a)

                        Savienības dalībvalstis atbalsta to, ka GRECO 83. plenārsēdē vai tās nākamajā plenārsēdē tiek pieņemts lēmums piešķirt Savienībai novērotāja statusu GRECO;

                        b)

                        ja lēmums, ar kuru Savienībai piešķir novērotāja statusu (GRECO), netiek pieņemts GRECO 83. plenārsēdē vai tās nākamajā plenārsēdē, Savienības dalībvalstis atbalsta jautājuma nodošanu Eiropas Padomes Ministru komitejai un atbalsta to, ka minētā komiteja pieņem lēmumu piešķirt Savienībai novērotāja statusu GRECO.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 18. jūnijā

                  Padomes vārdā –

                  priekšsēdētājs

               P. DAEA


title: Padomes Lēmums (ES) 2019/1104 (2019. gada 25. jūnijs), ar kuru groza Lēmumu (ES) 2015/116, ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus

text:
                  28.6.2019

                  LV

                  Eiropas Savienības Oficiālais Vēstnesis

                  L 175/33

         PADOMES LĒMUMS (ES) 2019/1104
         (2019. gada 25. jūnijs),
         ar kuru groza Lēmumu (ES) 2015/116, ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Igaunijas valdības lūgumu,
         tā kā:

                     (1)

                     Padome 2015. gada 26. janvārī pieņēma Lēmumu (ES) 2015/116 (1), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus, konkrēti, no Igaunijas.

                     (2)

                        Mihkel JUHKAMI kungs (Mayor of Rakvere City) un Kurmet MÜÜRSEPP kungs (Member of Antsla Rural Municipality Council) ir Reģionu komitejas locekļi kopš 2015. gada 26. janvāra.

                     (3)

                        Rait PIHELGAS kungs (Mayor of Ambla Rural Municipality) un Jan TREI kungs (Mayor of Viimsi Rural Municipality) ir Reģionu komitejas locekļu aizstājēji kopš 2015. gada 26. janvāra.

                     (4)

                     Ar 2019. gada 4. jūnija vēstuli Igaunijas valdība informēja Padomi par izmaiņām saistībā ar Mihkel JUHKAMI kunga, Kurmet MÜÜRSEPP kunga, Rait PIHELGAS kunga un Jan TREI kunga amatu pašreizējo vēlētas varas pilnvaru ietvaros.

                     (5)

                     Lēmums (ES) 2015/116 būtu attiecīgi jāgroza,

               IR PIEŅĒMUSI ŠO LĒMUMU.

            1. pants
            Ar šo Lēmuma (ES) 2015/116 I pielikumā ieraksti attiecībā uz Mihkel JUHKAMI kungu un Kurmet MÜÜRSEPP kungu tiek aizstāti ar šādiem:

               “Mr Mihkel JUHKAMI

                  Chairman of Rakvere Town Council

                  Kurmet MÜÜRSEPP kungs

                  Deputy Mayor of Antsla Rural Municipality”.

            2. pants
            Ar šo Lēmuma (ES) 2015/116 II pielikumā ieraksti attiecībā uz Rait PIHELGAS kungu un Jan TREI kugu tiek aizstāti ar šādiem:

               “Mr Rait PIHELGAS

               Mayor of Järva Rural Municipality

                  Mr Jan TREI

                  Member of Viimsi Rural Municipality Council”.

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 25. jūnijā

                  Padomes vārdā –

                  priekšsēdētājs

               A. ANTON

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).


title: Padomes Lēmums (ES) 2019/1107 (2019. gada 25. jūnijs), ar ko ieceļ Reģionu komitejas locekļa aizstājēju, ko izvirzījusi Spānijas Karaliste

text:
                  28.6.2019

                  LV

                  Eiropas Savienības Oficiālais Vēstnesis

                  L 175/37

         PADOMES LĒMUMS (ES) 2019/1107
         (2019. gada 25. jūnijs),
         ar ko ieceļ Reģionu komitejas locekļa aizstājēju, ko izvirzījusi Spānijas Karaliste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Spānijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2015. gada 16. decembrī ar Padomes Lēmumu (ES) 2015/2397 (4)
                        Javier GONZALEZ ORTIZ kungu locekļa aizstājēja amatā aizstāja Maria Luisa de MIGUEL ANASAGASTI kundze.

                     (2)

                     Pēc Maria Luisa de MIGUEL ANASAGASTI kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelts:

                        —

                           Julián ZAFRA DÍAZ kungs, Director General de Asuntos Económicos con la Unión Europea del Gobierno de Canarias.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 25. jūnijā

                  Padomes vārdā –

                  priekšsēdētājs

               A. ANTON

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2015/2397 (2015. gada 16. decembris), ar ko ieceļ Reģionu komitejas locekli un locekļa aizstājēju no Spānijas (OV L 332, 18.12.2015., 144. lpp.).


title: Padomes Lēmums (KĀDP) 2019/1210 (2019. gada 15. jūlijs), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
                  17.7.2019

                  LV

                  Eiropas Savienības Oficiālais Vēstnesis

                  L 191/9

         PADOMES LĒMUMS (KĀDP) 2019/1210
         (2019. gada 15. jūlijs),
         ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2016. gada 27. maijā Padome pieņēma Lēmumu (KĀDP) 2016/849 (1) par ierobežojošiem pasākumiem pret Korejas Tautas Demokrātisko Republiku.

                     (2)

                     Saskaņā ar Lēmuma (KĀDP) 2016/849 36. panta 2. punktu Padome pārskatīja minētā lēmuma II, III, V un VI pielikumā izklāstīto sarakstā iekļauto personu un vienību sarakstu.

                     (3)

                     Viena persona, kas bija iekļauta gan I, gan II pielikumā, būtu jāsvītro no II pielikuma. Ieraksts attiecībā uz vienu vienību, kas iekļauta III pielikumā, būtu jāatjaunina.

                     (4)

                     Lēmums (KĀDP) 2016/849 būtu attiecīgi jāgroza,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2016/849 II un III pielikumu groza tā, kā izklāstīts šā lēmuma pielikumā.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 15. jūlijā

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (OV L 141, 28.5.2016., 79. lpp.).

            PIELIKUMS
            Lēmumu (KĀDP) 2016/849 groza šādi:

                        1)

                        lēmuma II pielikuma I daļas A iedaļu (“Personas”) groza šādi:

                                    a)

                                    ierakstu Nr. 30 par RI Pyong Chol (dzimšanas datums: 1948.) svītro;

                                    b)

                                    atlikušos ierakstus pārnumurē no 1 līdz 27;

                        2)

                        lēmuma III pielikuma B daļā (“Vienības”) ierakstu par turpmāk minēto vienību aizstāj ar šādu:

                                    “3.

                                       Maritime Administrative Bureau

                                    jeb North Korea Maritime Administration Bureau vai Maritime Administration of DPR Korea

                                                Adrese: Ryonhwa-2Dong, Central District, Pyongyang, DPRK

                                                   PO Box 416

                                                Tālr. 850-2-18111 Ex 8059

                                                Fakss: 850 2 381 4410

                                                E-pasts: mab@silibank.net.kp

                                                Tīmekļa vietne: www.ma.gov.kp

                                    16.10.2017.

                                       The Maritime Administrative Bureau ir palīdzējusi apiet Apvienoto Nāciju Organizācijas Drošības padomes uzliktās sankcijas, tostarp pārdēvējot un pārreģistrējot sankcijām pakļauto vienību aktīvus un nodrošinot falsificētus dokumentus kuģiem, kuriem piemēro Apvienoto Nāciju Organizācijas sankcijas.”


title: Padomes Lēmums (ES) 2019/1255 (2019. gada 18. jūlijs), ar ko groza Protokolu Nr. 5 par Eiropas Investīciju bankas statūtiem

text:
                  24.7.2019

                  LV

                  Eiropas Savienības Oficiālais Vēstnesis

                  L 196/1

         PADOMES LĒMUMS (ES) 2019/1255
         (2019. gada 18. jūlijs),
         ar ko groza Protokolu Nr. 5 par Eiropas Investīciju bankas statūtiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 308. pantu,
         ņemot vērā Eiropas Investīciju bankas lūgumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta atzinumu (1),
         ņemot vērā Eiropas Komisijas atzinumu (2),
         saskaņā ar īpašu likumdošanas procedūru,
         tā kā:

                     (1)

                     Eiropas Investīciju bankas (“Banka”) Direktoru padome 2018. gada 11. decembra sanāksmē apstiprināja grafiku pārvaldības izmaiņu īstenošanai, ko tā izklāstīja 2018. gada 17. jūlija sanāksmē.

                     (2)

                     Pēc tam, kad Bankas Valde 2018. gada 22. jūnijā bija pieņēmusi lēmumu, tika sasaukta augsta līmeņa akcionāru darba grupa, lai analizētu iespējas dažām dalībvalstīm parakstīt papildu kapitālu bankā.

                     (3)

                     Ir piemēroti palielināt Polijas parakstīto kapitālu par 5 386 000 000 EUR atbilstoši tās lūgumam.

                     (4)

                     Ir arī piemēroti palielināt Rumānijas parakstīto kapitālu par 125 452 381 EUR atbilstoši tās lūgumam.

                     (5)

                     Ņemot vērā minētos palielinājumus, būtu jāgroza arī noteikumi par to, kā dalībvalstu grupas, savstarpēji vienojoties, izvirza Bankas Direktoru padomes locekļu aizstājējus.

                     (6)

                     Tāpēc būtu attiecīgi jāgroza Bankas statūti,

               IR PIEŅĒMUSI ŠO LĒMUMU.

            1. pants
            Protokolu Nr. 5 par Eiropas Investīciju bankas Statūtiem, kas pievienots Līgumam par Eiropas Savienības darbību, groza šādi:

                        1)

                        protokola 4. panta 1. punkta pirmo daļu groza šādi:

                                    a)

                                    ievaddaļu aizstāj ar šādu:

                                       “1.   Bankas kapitāls ir 248 795 606 881 EUR, ko veido šāds dalībvalstu parakstītais kapitāls:”;

                                    b)

                                    rindas, kas attiecas uz Poliju un Rumāniju, aizstāj ar šādām:

                                                “Polija

                                                11 366 679 827 ”

                                                “Rumānija

                                                1 639 379 073 ”;

                        2)

                        protokola 9. panta 2. punkta trešo daļu aizstāj ar šādu:
                        “Valde uz pieciem gadiem šādi ieceļ direktoru aizstājējus:

                                    —

                                    divus aizstājējus, ko izvirza Vācijas Federatīvā Republika,

                                    —

                                    divus aizstājējus, ko izvirza Francijas Republika,

                                    —

                                    divus aizstājējus, ko izvirza Itālijas Republika,

                                    —

                                    divus aizstājējus, ko, savstarpēji vienojoties, izvirza Spānijas Karaliste un Portugāles Republika,

                                    —

                                    trīs aizstājējus, ko, savstarpēji vienojoties, izvirza Beļģijas Karaliste, Luksemburgas Lielhercogiste un Nīderlandes Karaliste,

                                    —

                                    trīs aizstājējus, ko, savstarpēji vienojoties, izvirza Horvātijas Republika, Ungārija un Polijas Republika,

                                    —

                                    četrus aizstājējus, ko, savstarpēji vienojoties, izvirza Dānijas Karaliste, Grieķijas Republika, Īrija un Rumānija,

                                    —

                                    sešus aizstājējus, ko, savstarpēji vienojoties, izvirza Igaunijas Republika, Latvijas Republika, Lietuvas Republika, Austrijas Republika, Somijas Republika un Zviedrijas Karaliste,

                                    —

                                    sešus aizstājējus, ko, savstarpēji vienojoties, izvirza Bulgārijas Republika, Čehijas Republika, Kipras Republika, Maltas Republika, Slovēnijas Republika un Slovākijas Republika,

                                    —

                                    vienu aizstājēju, ko izvirza Komisija.”

            2. pants
            Šo lēmumu sāk piemērot vienu mēnesi pēc dienas, kurā sāk piemērot Padomes Lēmumu (ES) 2019/654 (3).

            Briselē, 2019. gada 18. jūlijā

                  Padomes vārdā –

                  priekšsēdētāja

               T. TUPPURAINEN

            (1)  2019. gada 17. aprīļa atzinums (Oficiālajā Vēstnesī vēl nav publicēts).

            (2)  2019. gada 15. maija atzinums (Oficiālajā Vēstnesī vēl nav publicēts).

            (3)  Padomes Lēmums (ES) 2019/654 (2019. gada 15. aprīlis), ar ko groza Protokolu (Nr. 5) par Eiropas Investīciju bankas statūtiem (OV L 110, 25.4.2019., 36. lpp.).


title: Politikas un drošības komitejas Lēmums (KĀDP) 2019/1264 (2019. gada 23. jūlijs) par ES misijas spēku komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia) (EUTM Somalia/1/2019)

text:
                  26.7.2019

                  LV

                  Eiropas Savienības Oficiālais Vēstnesis

                  L 199/6

         POLITIKAS UN DROŠĪBAS KOMITEJAS LĒMUMS (KĀDP) 2019/1264
         (2019. gada 23. jūlijs)
         par ES misijas spēku komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia) (EUTM Somalia/1/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un jo īpaši tā 5. pantu,
         tā kā:

                     (1)

                     Ievērojot Lēmuma 2010/96/KĀDP 5. panta 1. punktu, Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt atbilstīgus lēmumus par Eiropas Savienības militārās misijas, lai palīdzētu Somālijas drošības spēku apmācībā (EUTM Somalia), politisko kontroli un stratēģisko vadību, tostarp pieņemt lēmumus, ar ko ieceļ amatā nākamos ES misijas komandierus.

                     (2)

                     Ar Padomes Lēmumu (KĀDP) 2017/971 (2) tika grozīta EUTM Somalia komandķēde.

                     (3)

                     PDK 2018. gada 11. jūlijā pieņēma Lēmumu (KĀDP) 2018/992 (3), ar kuru par ES misijas EUTM Somalia spēku komandieri iecēla pulkvedi Matteo Giacomo SPREAFICO.

                     (4)

                     Itālija 2019. gada 23. maijā ierosināja par ES misijas EUTM Somalia spēku komandieri no 2019. gada 9. augusta iecelt brigādes ģenerāli Antonello DE SIO, kas nomainītu brigādes ģenerāli Matteo Giacomo SPREAFICO.

                     (5)

                     ES Militārā komiteja 2019. gada 4. jūnijā vienojās ieteikt PDK apstiprināt šo priekšlikumu.

                     (6)

                     Būtu jāpieņem lēmums par brigādes ģenerāļa Antonello DE SIO iecelšanu. Tādēļ Lēmums (KĀDP) 2018/992 būtu jāatceļ.

                     (7)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

               IR PIEŅĒMUSI ŠO LĒMUMU.

            1. pants
            Ar šo brigādes ģenerālis Antonello DE SIO no 2019. gada 9. augusta tiek iecelts par EUTM Somalia ES misijas spēku komandieri.

            2. pants
            Ar šo Lēmums (KĀDP) 2018/992 tiek atcelts no 2019. gada 9. augusta.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 23. jūlijā

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 44, 19.2.2010., 16. lpp.

            (2)  Padomes Lēmums (ES) 2017/971 (2017. gada 8. jūnijs), ar ko nosaka pasākumus attiecībā uz ES KDAP militāro misiju bez izpildes pilnvarām plānošanu un īstenošanu un ar ko groza Lēmumus 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 146, 9.6.2017., 133. lpp.).

            (3)  Politikas un drošības komitejas Lēmums (KĀDP) 2018/992 (2018. gada 11. jūlijs) par ES misijas spēku komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia) (EUTM Somalia/1/2018) (OV L 177, 13.7.2018., 12. lpp.).


title: Eiropas Parlamenta un Padomes Lēmums (ES) 2017/2192 (2017. gada 15. novembris) par Eiropas Globalizācijas pielāgošanās fonda izmantošanu (Itālijas pieteikums EGF/2017/004 IT/Almaviva)

text:
               25.11.2017

               LV

               Eiropas Savienības Oficiālais Vēstnesis

               L 310/47

         EIROPAS PARLAMENTA UN PADOMES LĒMUMS (ES) 2017/2192
   (2017. gada 15. novembris)
   par Eiropas Globalizācijas pielāgošanās fonda izmantošanu (Itālijas pieteikums EGF/2017/004 IT/Almaviva)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un palīdzēt viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013 (3) 12. pantā.

               (3)

               Itālija 2017. gada 9. maijā iesniedza pieteikumu EGF izmantošanai saistībā ar darbinieku atlaišanu uzņēmumā Almaviva Contact SpA Itālijā. Pieteikums tika papildināts, sniedzot papildu informāciju saskaņā ar Regulas (ES) Nr. 1309/2013 8. panta 3. punktu. Minētais pieteikums atbilst Regulas (ES) Nr. 1309/2013 13. pantā norādītajām prasībām EGF finansiālā ieguldījuma noteikšanai.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 3 347 370 apmērā saistībā ar Itālijas iesniegto pieteikumu.

               (5)

               Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

         IR PIEŅĒMUŠI ŠO LĒMUMU.
   1. pants
   Savienības 2017. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 3 347 370 saistību un maksājumu apropriācijās.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2017. gada 15. novembra.

      Strasbūrā, 2017. gada 15. novembrī,

            Eiropas Parlamenta vārdā –

            priekšsēdētājs

         A. TAJANI

            Padomes vārdā –

            priekšsēdētājs

         M. MAASIKAS

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: Eiropas Centrālās bankas Lēmums (ES) 2017/2199 (2017. gada 20. novembris), ar ko groza Lēmumu ECB/2014/40 par nodrošināto obligāciju iegādes trešās programmas īstenošanu (ECB/2017/37)

text:
               28.11.2017

               LV

               Eiropas Savienības Oficiālais Vēstnesis

               L 312/92

         EIROPAS CENTRĀLĀS BANKAS LĒMUMS (ES) 2017/2199
   (2017. gada 20. novembris),
   ar ko groza Lēmumu ECB/2014/40 par nodrošināto obligāciju iegādes trešās programmas īstenošanu (ECB/2017/37)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta otro daļu saistībā ar 3.1. panta pirmo ievilkumu un 18.1. pantu,
   tā kā:

               (1)

               Ar Lēmumu ECB/2014/40 (1) tika izveidota nodrošināto obligāciju iegādes trešā programma (turpmāk – “NOIP3”). Ar aktīviem nodrošinātu vērtspapīru iegādes programma, otrreizējo tirgu valsts sektora aktīvu iegādes programma un uzņēmumu sektora aktīvu iegādes programma kopā ar NOIP3 ir daļa no paplašinātās aktīvu iegādes programmas (AIP). AIP mērķis ir turpināt uzlabot monetārās politikas transmisiju, atbalstīt euro zonas tautsaimniecības kreditēšanu, mīkstināt mājsaimniecību un uzņēmumu aizņēmumu nosacījumus un veicināt inflācijas atgriešanos līmenī, kas vidējā termiņā ir zemāks par 2 %, bet tuvu tam, un kas atbilst Eiropas Centrālās bankas (ECB) galvenajam mērķim, proti, uzturēt cenu stabilitāti.

               (2)

               ECB Padome 2017. gada 4. oktobrī nolēma precizēt noteikumus, ko piemēro tādu nodrošināto obligāciju iegāžu atbilstībai saskaņā ar NOIP3, kuras parasti sauc par nodrošinātām obligācijām ar atmaksas nosacījuma pagarinājumu (conditional pass-through covered bonds), lai ņemtu vērā potenciāli augstākos riskus, kuriem tās pakļauj Eurosistēmu.

               (3)

               Tādēļ attiecīgi jāgroza Lēmums ECB/2014/40,

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2014/40 2. pantam pievieno šādu 9. punktu:

                  “9.

                  Nodrošinātās obligācijas neiekļauj iegādēs saskaņā ar NOIP3, ja: a) tām ir atmaksas nosacījuma pagarinājuma struktūra, atbilstoši kurai iepriekš noteikti notikumi rosina obligācijas termiņa pagarināšanu un maksājuma struktūras maiņu uz tādu, kas galvenokārt atkarīga no skaidrās naudas plūsmām, kuras rada pamatā esošā nodrošinājuma pūla aktīvi; un b) tās emitējusi iestāde, kuras vislabākais pieejamais emitenta reitings ir zemāks par KSL3.”

   2. pants
   Stāšanās spēkā
   Šis lēmums stājas spēkā 2018. gada 1. februārī.

      Frankfurtē pie Mainas, 2017. gada 20. novembrī

            ECB Padomes vārdā –

            ECB priekšsēdētājs

         Mario DRAGHI

      (1)  Lēmums ECB/2014/40 (2014. gada 15. oktobris) par nodrošināto obligāciju iegādes trešās programmas īstenošanu (OV L 335, 22.11.2014., 22. lpp.).


title: Padomes Lēmums (2017. gada 27. novembris), ar ko pieņem Padomes nostāju par Eiropas Savienības 2017. finanšu gada budžeta grozījuma Nr. 6 projektu

text:
               29.11.2017

               LV

               Eiropas Savienības Oficiālais Vēstnesis

               C 404/1

         PADOMES LĒMUMS
   (2017. gada 27. novembris),
   ar ko pieņem Padomes nostāju par Eiropas Savienības 2017. finanšu gada budžeta grozījuma Nr. 6 projektu
   (2017/C 404/01)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2017. finanšu gada budžetu galīgajā variantā pieņēma 2016. gada 1. decembrī (2),

               —

               Komisija 2017. gada 9. oktobrī iesniedza priekšlikumu, kurā ir ietverts 2017. finanšu gada vispārējā budžeta grozījuma Nr. 6 projekts,

               —

               saistībā ar valsts kases pārvaldīšanas vajadzībām ir nekavējoties jāpieņem 2017. gada vispārējā budžeta grozījuma Nr. 6 projekts. Tādēļ ir pamatoti saskaņā ar Padomes reglamenta 3. panta 3. punktu saīsināt 1. protokola 4. pantā paredzēto astoņu nedēļu termiņu valstu parlamentu informēšanai,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2017. finanšu gada budžeta grozījuma Nr. 6 projektu tika pieņemta 2017. gada 27. novembrī.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Briselē, 2017. gada 27. novembrī

            Padomes vārdā –

            priekšsēdētājs

         M. MAASIKAS

      (1)  OV L 298, 26.10.2012., 1. lpp.

      (2)  OV L 51, 28.2.2017., 1. lpp.


               30.11.2017

               LV

               Eiropas Savienības Oficiālais Vēstnesis

               C 408/59

         P7_TA(2014)0257
   Pieprasījums aizstāvēt Mario Borghezio imunitāti
   Eiropas Parlamenta 2014. gada 2. aprīļa lēmums par pieprasījumu aizstāvēt deputāta Mario Borghezio imunitāti un privilēģijas (2013/2279(IMM))
   (2017/C 408/09)

      Eiropas Parlaments,

               —

               ņemot vērā deputāta Mario Borghezio2013. gada 21. novembrī iesniegto pieprasījumu, par kuru paziņoja 2013. gada 21. novembra plenārsēdē un kurā lūgts aizstāvēt viņa imunitāti saistībā ar izmeklēšanu, kas pret viņu ierosināta Milānas tiesā (lietas Nr. 47917/13),

               —

               pēc Carlo Casini uzklausīšanas, kurš pārstāv Mario Borghezio saskaņā ar Reglamenta 7. panta 5. punktu, kā arī pēc paša Mario Borghezio uzklasīšanas;

               —

               ņemot vērā Eiropas Savienības Pamattiesību hartas 1., 11. un 21. pantu,

               —

               ņemot vērā Reglamenta 153. pantu,

               —

               ņemot vērā 8. pantu Protokolā Nr. 7 par privilēģijām un imunitāti Eiropas Savienībā, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumus (1),

               —

               ņemot vērā Itālijas kriminālkodeksu,

               —

               ņemot vērā Reglamenta 5. panta 2. punkta, 6.a un 7. pantu,

               —

               ņemot vērā Juridiskās komitejas ziņojumu (A7-0245/2014),

               A.

               tā kā Eiropas Parlamenta deputāts Mario Borghezio ir lūdzis aizstāvēt deputāta imunitāti saistībā ar tiesvedību Itālijas tiesā;

               B.

               tā kā saskaņā ar 8. pantu Protokolā par privilēģijām un imunitāti Eiropas Savienībā pret Eiropas Parlamenta deputātiem nedrīkst veikt izmeklēšanas darbības, viņus nedrīkst aizturēt, apcietināt un pret viņiem nedrīkst vērst kriminālvajāšanu sakarā ar viņu viedokli, kas izteikts, pildot deputāta pienākumus, vai viņu balsojumu, pildot deputāta pienākumus;

               C.

               tā kā šā noteikuma mērķis ir nodrošināt, ka Eiropas Parlamenta deputāti var brīvi izteikties par principiāliem jautājumiem, bet tā kā šīs tiesības brīvi izteikties nevar uzskatīt par atļauju neslavas celšanai, apmelojumiem, musināšanai uz naidu vai citu personu goda aizskaršanai, kā arī jebkādam citām izpausmēm, kas ir pretrunā Eiropas Savienības Pamattiesību hartas 21. pantam;

               D.

               tā kā Mario Borghezio pieprasījums ir saistīts ar Milānas tiesas prokuratūras veicamo kriminālizmeklēšanu saistībā ar paziņojumiem, ko viņš paudis 2013. gada 8. aprīļa intervijā radio;

               E.

               tā kā Mario Borghezio intervijas sniegšanas laikā bija Eiropas Parlamenta deputāts;

               F.

               tā kā saskaņā ar prokuratūras sniegto paskaidrojumu, attiecīgie paziņojumi ir sodāmi saskaņā ar Itālijas kriminālkodeksa 81. panta 1. punktu un 595. panta 1. punktu, Likuma Nr. 205/1993 3. panta 1. punktu un Likuma Nr. 654/1975 3.panta 1. punkta a) apakšpunktu, proti, par atkārtotu publisku apmelošanu un diskriminējošu ideju izplatīšanu, kuru pamatā ir pārākuma izjūta un rasu naids;

               G.

               tā kā izplatītie paziņojumi attiecas uz romu etniskās grupas raksturojumu pieņēmumu veidā;

               H.

               tā kā Mario Borghezio deputāta darbību protokoli liecina, ka viņš ir izrādījis interesi par jautājumiem, kas saistīti ar romiem, bet tā kā lietas apstākļi, kā teikts prokuratūras paskaidrojumā un kā izriet no uzklausīšanas Juridiskajā komitejā, liecina, ka viņa paziņojumi intervijā nav tieši un nepārprotami saistīti ar viņa kā deputāta darbībām;

               I.

               tā kā paziņojumi, par kuriem viņš tiek apsūdzēts, nav savienojami ar politiskās debatēs vispārēji pieļaujamo toni un turklāt tiem nekādā gadījumā nav parlamentārs raksturs; tā kā tie ir pretrunā Eiropas Savienības Pamattiesību hartas 21. pantam un tālab šos paziņojumus nevar uzskatīt par tādiem, kas sniegti saistībā ar Eiropas Parlamenta deputāta pienākumu pildīšanu;

               J.

               tā kā gadījumā, ja tādi paziņojumi, kurus izplatījis Mario Borghezio, būtu sniegti Parlamenta plenārsēdē, viņu varētu sodīt saskaņā ar Reglamenta 153. panta noteikumiem; tā kā tālab deputāta imunitātei nevajadzētu attiekties uz šādiem paziņojumiem, ja tie izdarīti ārpus Parlamenta;

               K.

               tā kā tādēļ attiecībā uz Mario Borghezio nevar uzskatīt, ka viņš rīkojies, pildot savus Eiropas Parlamenta deputāta pienākumus,

               1.

               nolemj neaizstāvēt Mario Borghezio imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Itālijas Republikas iestādēm un Mario Borghezio.

      (1)  1964. gada 12. maija spriedums lietā 101/63, Wagner/Fohrmann un Krier (Recueil, 195. lpp.), 1986. gada 10. jūlija spriedums lietā 149/85, Wybot/Faure u. c. (Recueil, 2403. lpp.), 2008. gada 15. oktobra spriedums lietā T-345/05, Mote/Parlaments (Krājums, II-2849. lpp.), 2008. gada 21. oktobra spriedums apvienotajās lietās C-200/07 un C-201/07, Marra/De Gregorio un Clemente (Krājums, I-7929. lpp.), 2010. gada 19. marta spriedums lietā T-42/06, Gollnisch/Parlaments (Krājums, II-1135. lpp.), 2011. gada 6. septembra spriedums lietā C-163/10, Patriciello (Krājums, I-7565. lpp.).